A BIZOTTSÁG JELENTÉSE AZ EURÓPAI PARLAMENTNEK ÉS A TANÁCSNAK az EMGA-ból fedezett kiadásokról Korai előrejelző rendszer 2013/1–4. szám /* COM/2013/0425 final */





TARTALOMJEGYZÉK 1........... Az EMGA 2013. évi költségvetési eljárása...................................................................... 3 2........... Az EMGA-hoz rendelt címzett bevételek......................................................................... 3 3........... Az EMGA 2013. évi költségvetésének végrehajtására vonatkozó megjegyzések.............. 4 4........... Az EMGA-hoz rendelt címzett bevételek felhasználása.................................................... 7 5........... Következtetések............................................................................................................. 7 1. melléklet 2. melléklet: || Az EMGA 2013. évi költségvetési eljárása Az EMGA-előirányzatok ideiglenes felhasználása 2013. február 28-ig 1. Az EMGA 2013. évi költségvetési eljárása Az 1. mellékletben található táblázat részletezi az Európai Mezőgazdasági Garanciaalap (EMGA) 2013. évi költségvetési eljárását és a kapcsolódó előirányzatok összegének alakulását az eljárás egyes szakaszai során. Az EMGA 2013. évi költségvetését az Európai Parlament 2012. december 12-én fogadta el. A költségvetés a következő összegű kötelezettségvállalási és kifizetési előirányzatokat tartalmazta: – 43 654,7 millió EUR-t, illetve 43 660 millió EUR-t a mezőgazdasági piaci intézkedésekre, illetve a közvetlen támogatásokra (05. szakpolitikai terület), – 274,7 millió EUR-t, illetve 247,3 millió EUR-t az állat-, illetve a növény-egészségügyi intézkedésekre (17. szakpolitikai terület), – 27,2 millió EUR-t, illetve 26,9 millió EUR-t a halászatra (11. szakpolitikai terület). Az EMGA-költségvetés kötelezettségvállalási előirányzatai összesen 43 956,5 millió EUR-t, kifizetési előirányzatai pedig 43 934,2 millió EUR-t tettek ki. A kötelezettségvállalási és a kifizetési előirányzatok közötti eltérés annak tudható be, hogy egyes, közvetlenül a Bizottság által végrehajtott intézkedések esetében differenciált előirányzatokat alkalmaznak. Az érintett programok legfőképpen a mezőgazdasági termékek promóciójához, a mezőgazdasági szakpolitikai stratégiával és koordinációval összefüggő intézkedésekhez, továbbá halászati, valamint állat- és növény-egészségügyi intézkedésekhez kapcsolódnak. 2. Az EMGA-hoz rendelt címzett bevételek A közös agrárpolitika finanszírozásáról szóló 1290/2005/EK tanácsi rendelet 34. cikkében foglalt rendelkezések értelmében a megfelelőségi vizsgálatok határozatai szerinti pénzügyi korrekciókból, a szabálytalanságokból és a tejilletékből származó bevételeket az EMGA kiadásainak finanszírozására kell felhasználni. Az említett szabályok értelmében a címzett bevételeket bármely, az EMGA-ból fedezett kiadás finanszírozására lehet fordítani. Amennyiben e bevételek egy részét nem használják fel, ezt a fennmaradó részt automatikusan átvezetik a következő költségvetési évre.[1] A 2013. évi EMGA-költségvetés tartalmazta mind a piaci intézkedések és a közvetlen támogatások kapcsán várhatóan felmerülő kiadások finanszírozási szükségleteire vonatkozó legfrissebb bizottsági becsléseket, mind pedig a szóban forgó költségvetési év során várhatóan befolyó címzett bevételekre és az előző költségvetési évből rendelkezésre álló címzett bevételek egyenlegének átvezetésére vonatkozó becsléseket. Az EMGA 2013. évi költségvetési előirányzatainak összegét érintő javaslatában a Bizottság figyelembe vette a várható összes címzett bevételt, és a 2013. évi költségvetési tervezetben előirányzatként a becsült szükségletek és a becsült címzett bevételek különbségének megfelelő összeget igényelt. A költségvetési hatóság elfogadta a várható címzett bevételeket figyelembe vevő új EMGA-költségvetést. A 2013. évi költségvetés kidolgozásakor a Bizottság becslései szerint a rendelkezésre álló címzett bevételek 1 533 millió EUR-t tettek ki. Részleteiben: – a 2013. költségvetési évben várhatóan keletkező címzett bevételek összegét 628 millió EUR-ra becsülték. A megfelelőségi vizsgálatok nyomán végrehajtott korrekciókból és a szabálytalanságokból eredő bevételek becsült összege 389 millió, illetve 161 millió EUR volt. A tejilletékekből származó bevételeket 78 millió EUR-ra becsülték. – A címzett bevételeknek a 2012. költségvetési évről 2013-ra átvezetendő összege a becslések szerint 905 millió EUR volt (a cukoripar szerkezetátalakítási alapjának 675 millió EUR-ra becsült fennmaradó egyenlegét is beleértve). A Bizottság a 2013. évi költségvetésben ezt az eredetileg 1 533 millió EUR-ra becsült bevételt két programra irányozta elő. Nevezetesen: – 500 millió EUR-t a gyümölcs- és zöldségágazatban működő termelői szervezetek működési alapjaira, és – 1 033 millió EUR-t az egységes támogatási rendszerre. E két programra vonatkozóan a költségvetési hatóság végül – a Bizottság javaslatával összhangban – 267 millió EUR összegű, illetve 30 635 millió EUR összegű előirányzatot fogadott el. A fenti elfogadott előirányzatok és a fenti címzett bevételek összege megegyezik a gyümölcs- és zöldségágazatban működő termelői szervezetek működési alapjai számára rendelkezésre álló 767 millió EUR, illetve az egységes támogatási rendszer rendelkezésére álló 31 668 millió EUR összegű teljes becsült előirányzattal. A 2013. évi költségvetésnek a 2013. február 28-ig tartó időszak alatti ideiglenes végrehajtását bemutató 2. mellékletben a gyümölcs- és zöldségágazatra és a termeléshez nem kötődő közvetlen támogatásokra vonatkozó költségvetési előirányzatok jogcímcsoportonként megadott számadatai a fent említett két program tekintetében elfogadott előirányzatokat mutatják; ezek összege 611 millió EUR-t, illetve 38 076 millió EUR-t tesz ki a fent említett címzett bevételek figyelembevétele nélkül. Az ezen ágazatokhoz rendelt bevételek beszámítását követően a 2013. évi költségvetésben szereplő teljes tervezett előirányzat 1 111 millió EUR-t tesz ki a gyümölcs- és zöldségágazat, illetve 39 109 millió EUR-t a termeléshez nem kötődő közvetlen támogatások területén. 3. Az EMGA 2013. évi költségvetésének ideiglenes végrehajtására vonatkozó észrevételek A 2. melléklet bemutatja, hogy a 2012. október 16-tól 2013. február 28-ig terjedő időszakban a költségvetés ideiglenes végrehajtása milyen szinten állt. A táblázat a végrehajtás szintjét összeveti az 1290/2005/EK tanácsi rendelet 20. cikkének rendelkezései szerint kialakított mutatón alapuló kiadási profillal. Az alábbiakban rövid magyarázat található egyes olyan költségvetési jogcímcsoportokra vonatkozóan, amelyek a 2013. évi költségvetés végrehajtásának tényleges és tervezett szintje között a legjelentősebb különbségeket mutatják. 3.1. Piaci intézkedések Az agrárpiaci intervenció céljára felhasznált előirányzatok összege a mutató által jelzett, 2013. február 28-i szint alapján 161,1 millió EUR-val magasabb volt a költségvetésben előirányzottnál. Ez az eltérés elsősorban a gyümölcs- és zöldségágazatnak tulajdonítható. 3.1.1. Gyümölcs és zöldség (+158,9 millió EUR az elfogadott előirányzatokhoz képest) Az elfogadott előirányzatokat illetően ez a végrehajtási szint elsősorban a termelői szervezetek működési alapjaival kapcsolatos programmal összefüggő kiadásoknak tulajdonítható, amely program finanszírozása az elfogadott költségvetési előirányzatokból, valamint a 2013. évi költségvetésben az e programhoz rendelt címzett bevételekből történik (erről bővebben lásd a fenti 2. pontot). Ez a végrehajtási szint annak a következménye, hogy a 2013. február 28-ig tartó időszak tekintetében a mutatót azokra az elfogadott költségvetési előirányzatokra alkalmazták, amelyek nem foglalják magukban a szóban forgó ágazathoz rendelt címzett bevételeket. Emellett a vizsgált időszakban a tagállamok a kifizetéseket a termelői csoportok előzetes elismerési programjára nyújtott támogatásra vonatkozóan megállapított mutató szerinti szintnél gyorsabb ütemben teljesítették. Jelenleg a Bizottság úgy ítéli meg, hogy az ágazat rendelkezésére álló összes előirányzat elegendő lesz a tagállamokban a 2013. évben várhatóan felmerülő kiadások fedezésére. A 2. mellékletnek az ideiglenes végrehajtást részletező táblázatához tartozó, *-gal jelölt lábjegyzete megmutatja, hogy mi lenne a helyzet, ha a mutató 2013. február 28-i szintjét alkalmazták volna a szóban forgó ágazat finanszírozása érdekében várhatóan rendelkezésre álló összes előirányzatra. Amint arra a fenti 2. pont rámutat, az ágazat számára várhatóan rendelkezésre álló összes finanszírozás a 611 millió EUR-nyi elfogadott költségvetési előirányzatokból és az ehhez az ágazathoz rendelt, 500 millió EUR-nyira becsült címzett bevételekből tevődik össze. Ennek megfelelően, ha a mutatót az ágazat számára várhatóan rendelkezésre álló 1 111 millió EUR összegű teljes finanszírozásra alkalmazták volna, az az előirányzatok 37,2 millió EUR-val történő túllépését eredményezné, ami a termelői csoportok számára az előzetes elismerésükhöz nyújtott támogatás céljaira rendelkezésre álló előirányzatok nagyobb mértékű felhasználásának tudható be, ez pedig a végrehajtás ütemének a 2012. költségvetési év végén tapasztalt lelassulásával magyarázható. A jelenlegi megítélés szerint ez a helyzet ideiglenes. 3.2. Közvetlen támogatások A közvetlen támogatásokra szánt előirányzatok felhasználása a mutató 2013. február 28-i szintjéhez képest 1 562,3 millió EUR-val volt magasabb. 3.2.1. Termeléshez nem kötődő közvetlen támogatások (+1 541,9 millió EUR az elfogadott előirányzatokhoz képest) Az elfogadott előirányzatokat illetően az egységes támogatási rendszernél túllépés jelentkezik, ami azzal magyarázható, hogy a 2013. február 28-ig tartó időszak tekintetében a mutatót azokra az elfogadott költségvetési előirányzatokra alkalmazták, amelyek nem foglalják magukban a szóban forgó ágazathoz rendelt címzett bevételeket. Az egységes támogatási rendszer végrehajtása 2013. február 28-án 95%-os szinten állt, vagyis gyorsabb ütemben folyt, mint 2012 ugyanezen időszakában (94,3%). Másrészről az egységes területalapú támogatási rendszer és az ágazathoz tartozó egyéb rendszerek céljaira rendelkezésre álló előirányzatok felhasználása lassabb ütemű volt a mutató által jelzett szint alapján vártnál. A termeléshez nem kötődő közvetlen támogatások összességét tekintve a tagállamok mostanáig a költségvetésben előirányzott becsült szükségletek megközelítőleg 78%-át fizették ki, szemben a 2012-ben ugyanezen időpontig a 2011-es igényekre kifizetett 89%-kal. A 2. mellékletnek az ideiglenes végrehajtást részletező táblázatához tartozó, *-gal jelölt lábjegyzet megmutatja, hogy mi lenne a helyzet, ha a mutató 2013. február 28-i szintjét alkalmazták volna a termeléshez nem kötődő közvetlen támogatások finanszírozása érdekében várhatóan rendelkezésre álló összes előirányzatra. Amint arra a fenti 2. pont rámutat, a termeléshez nem kötődő közvetlen támogatások számára várhatóan rendelkezésre álló összes finanszírozás a 38 076 millió EUR-nyi elfogadott költségvetési előirányzatokból és az ezekhez a támogatásokhoz rendelt, 1 033 millió EUR-nyira becsült címzett bevételekből tevődik össze. Ennek megfelelően, ha a mutatót a termeléshez nem kötődő közvetlen támogatások számára várhatóan rendelkezésre álló 39 109 millió EUR összegű teljes finanszírozásra alkalmazták volna, akkor a megfigyelhető túlköltekezés 599,1 millió EUR-t tenne ki. Az eltérés abból ered, hogy az egységes támogatási rendszerre vonatkozó mutató a 2010–2012-es évek átlagos kifizetési ütemén alapul, és 93,5%-os végrehajtásnak felel meg, míg a végrehajtás tényleges mértéke 2013. február 28-ig 95%-ra emelkedett. A Bizottság a továbbiakban is szoros figyelemmel fogja kísérni ennek a költségvetési jogcímcsoportnak a helyzetét annak biztosítására, hogy a rendelkezésre álló előirányzatok és a címzett bevételek elegendőek legyenek a tényleges költségvetési végrehajtás fedezéséhez. 3.3. Mezőgazdasági kiadások pénzügyi ellenőrzése 3.3.1. A korábbi évek számláinak számviteli vizsgálata (+54,0 millió EUR) A tagállamok 2013. február 28-ig egyetlen, számviteli vizsgálatból eredő korrekcióról sem tettek bejelentést, mivel a Bizottság nem hozott számlaelszámolási határozatot. A jelenlegi végrehajtási szint a megfelelő mutató 2013. február 28-i szintjére vezethető vissza. Hangsúlyozni kell, hogy a Bizottság a 2013-ra vonatkozó módosító indítványában −56 millió EUR értékben javasolt korrekciókat; a javasolt összeg kiszámítása az előző évek átlagos végrehajtásán alapul, mivel az ilyen korrekciók nem láthatók előre. A sikertelenül záruló első egyeztetést követően a novemberben összeállított új költségvetési tervezetben ez az összeg −100 millió EUR-ra emelkedett. Végül a 2012. december 5-i egyeztetés után a költségvetési hatóság elfogadta a 2013. évi költségvetést, amelyben a korrekciók összege –200 millió EUR-ban került megállapításra. A Bizottság jelenlegi véleménye szerint a számlaelszámolási határozataiból és a támogatások kifizetési határidejének a tagállamok általi be nem tartásából eredő korrekciók várhatóan nem lesznek elegendőek a −200 millió EUR-t kitevő magasabb összeg teljes egészben való fedezésére. Ezért a Bizottságnak a negatív költségvetési előirányzatok ebből adódó hiányát pozitív költségvetési előirányzatok más jogcímekből történő átcsoportosításával kellene fedeznie annak érdekében, hogy e költségvetési jogcím lezárása 2013-ban megtörténhessen. 4. Az EMGA-hoz rendelt címzett bevételek felhasználása A 2. melléklet táblázata azt mutatja, hogy 2013. február 28-ig 245,4 millió EUR-nyi címzett bevétel folyt be. Nevezetesen: – a megfelelőségi vizsgálatokra vonatkozó határozatokon alapuló korrekciókból származó bevételek összege 107,9 millió EUR-t tett ki, amelyet a költségvetési év végéig várhatóan további összegek növelnek; – a szabálytalanságok nyomán keletkezett bevételek körülbelül 70,3 millió EUR-t tettek ki, amelyet a költségvetési év végéig várhatóan szintén további összegek növelnek, és – mostanra a tejilletékből származó bevételek többsége befolyt, és megközelítőleg 78,7 millió EUR-t tesznek ki. Végezetül a 2012-ről 2013-ra átvezetett összeg 1 245,6 millió EUR volt, amely magában foglalja a cukoripar ideiglenes szerkezetátalakítási alapjának azt követően fennmaradó – megközelítőleg 755 millió EUR-s – egyenlegét is, hogy az alapból folyósítandó összes esedékes kifizetést teljesítették. Ez az összeg jelentős mértékben meghaladja az eredetileg becsült 905 millió EUR-t. Következésképpen az EMGA-kiadások fedezésére rendelkezésre álló címzett bevételek 2013. február 28-án 1 502,5 millió EUR-t tettek ki. A Bizottság jelenlegi becslése szerint a még beszedendő címzett bevételek összege 371,1 millió EUR (a 2013. évi költségvetésben keletkező címzett bevételek becsült értéke 628 millió EUR, amelyből eddig 256,9 millió EUR folyt be). 5. Következtetések A 2013. évi EMGA-költségvetés előirányzatainak ideiglenes végrehajtása a 2013. február 28-ig terjedő időszak vonatkozásában azt mutatja, hogy a tagállamok részére teljesített havi visszatérítések körülbelül 1 755,9 millió EUR-val meghaladták a mutató alapján előre jelzett, a költségvetés végrehajtására vonatkozó kiadási profilnak megfelelő mértéket. Ennek oka elsősorban a Bizottság arra irányuló általános engedélye volt, hogy a tagállamok a közvetlen támogatásokhoz kapcsolódóan 2012. október 16-tól előlegfizetéseket teljesíthessenek, ami e támogatásokat illetően gyorsabb kifizetési ütemet eredményezett. Ez az ütem a szóban forgó támogatásokra vonatkozó 2013. június 30-i kifizetési határidő közeledtével várhatóan lelassul. 1 502,5 millió EUR összegű címzett bevétel már rendelkezésre áll, és 2013 során várhatóan további 371,1 millió EUR folyik be. A Bizottság jelenleg úgy ítéli meg, hogy a már most rendelkezésre álló, valamint az év során még befolyó címzett bevételek összege – a 2013. évi költségvetés kidolgozása idején várt helyzetnek megfelelően – elegendő lesz a termelői szervezetek működési alapjainak és az egységes támogatási rendszernek a finanszírozásához. [1] Az Unió általános költségvetésére alkalmazandó pénzügyi szabályokról szóló 966/2012/EU, Euratom európai parlamenti és tanácsi rendelet 14. cikke értelmében a belső címzett bevételeket csak egy évre lehet átvinni. Ezért a hatékony és eredményes pénzgazdálkodás érdekében ez a címzett bevétel általában elsőként, az érintett költségvetési jogcímcsoport elfogadott előirányzatainak felhasználását megelőzően kerül felhasználásra.